《徐戢斋父母重修青云桥路喜而有赋二首 其二》
清代·陈恭尹

昔贤经始迹堪寻，架石为桥继自今。驷马翱翔酬壮志，一泓清彻照冰心。

湖堤竟擅香山号，棠树长留召伯阴。胜事千秋能有几，为公披写作新吟。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。